நாங்கள் போராட்டம் நடத்தும்போது, டீக்கடை பெஞ்சில் இருந்து கிண்டல் செய்தவர்கள் அதிகம். ஆனால் மாணவர்கள் போராட்டத்தின் போது, டீக்கடைக்காரரும், ஹோட்டல்காரர்களும் இவர்களுக்கு உணவு அளித்து, வசதிகளை ஏற்படுத்தி கொடுத்து உறுதுணையாக இருந்தனர். இந்த நம்பிக்கை தான் மாணவர்கள் போராட்டத்தின் வெற்றி. மாணவர்களுக்கு புரிதல் இல்லை. ஆண், பெண் நட்பு பற்றிய தெளிவு இல்லை என்பார்கள். ஆனால் அவர்கள் மிகத்தெளிவாக இருக்கிறார்கள் என்பதை இந்த போராட்டம் உணர வைத்தது. இப்படி பல தளங்களில் இந்த போராட்டத்தின் வெற்றியை உணர முடிகிறது. என்னை பொறுத்தவரை சாதாரண எளிய மனிதர்களை உள்ளே இழுத்து, ஆண், பெண் சமத்துவத்துக்கு உலக நாடுகளுக்கு மத்தியில் எடுத்துக்காட்டாய் விளங்கியது இந்த போராட்டம் தான்.